ความโกลาหลในตลาดหุ้น ไม่ใช่ความผิดของผม - FINNOMENA
2 เม.ย. 2564

เรย์ ดาริโอ แสดงมุมมองโต้แย้ง หลังจากมีกระแสวิจารณ์ว่า ขนาดกองทุน Bridgewater ที่มีขนาดใหญ่ที่สุดในโลกนั้น มีผลทำให้เกิดเหตุการณ์การเทขายอย่างรุนแรงในช่วงเดือน ส.ค. ที่ผ่านมา
ดาริโอ ให้มุมมองว่า ถึงแม้ขนาดกองทุนเขาจะใหญ่ แต่การซื้อขายของกองทุนเขา ก็ไม่ได้มีผลต่อการกำหนดทิศทางมากขนาดที่ทุกคนกังวล โดยบอกว่า การปรับสัดส่วนการลงทุนของ Bridgewater นั้น ไม่ได้ทำในช่วงที่ตลาดมีความผันผวนสูง เนื่องจากมีความเสี่ยงมากเกินไป ดังนั้น มันจึงไม่ควรมีผลต่อการกำหนดทิศทางตลาดในระยะสั้นอย่างที่หลายคนโจมตี
ทั้งนี้ ถ้าดูจากข้อมูลกราฟจาก Morgan Stanley ที่แสดงค่าความสัมพันธ์ของตลาดหุ้นทั่วโลกย้อนหลังไป 25 ปี จะเห็นว่า ช่วงเวลาปัจจุบัน เป็นช่วงที่ตลาดหุ้นทั่วโลกเริ่มมีความสัมพันธ์กันค่อนข้างสูงมากอยู่ก่อนหน้าแล้ว (ไม่ใช่เพราะกองทุนใดกองทุนหนึ่งเทขายสินทรัพย์สร้างราคา) โดยสาเหตุ ก็น่าจะเป็นเพราะ ตลาดหุ้นทั่วโลกอยู่ใน Valuation ที่ไม่ถูก และมีความเสี่ยงสูงขึ้นที่เศรษฐกิจโลกจะชะลอตัว ดังนั้น นักลงทุนจึงให้ความสำคัญกับ ผู้ที่มีอิทธิพลต่อเศรษฐกิจมากๆ เช่น ธนาคารกลาง, รัฐบาลของแต่ละประเทศ ซึ่งการตีความ ท่าทีของ Policy Maker นั้น บางครั้งมันส่งสัญญาณในทิศทางเดียวกัน ทำให้เกิดการ Panic ได้ นี่คือความเสี่ยงของตลาดที่เราจะเจอหลังจากนี้เป็นต้นไป
แท็ก:
แชร์บทความ:
ผู้เขียน
FINNOMENA
FINNOMENA Team เราอยากให้นักลงทุนที่ได้เข้ามาหาความรู้ ได้ปลดล็อค “ศักยภาพ” ในฐานะนักลงทุนให้ก้าวข้ามขีดจำกัดของตัวคุณเอง เพราะสุดท้ายแล้วเราเชื่อว่านักลงทุนที่จะประสบความสำเร็จไม่ใช่คนที่ลงทุนตามคำบอกของคนอื่น แต่คือนักลงทุนที่มีความรู้ความสามารถในการลงทุนด้วยตัวเองอย่างแท้จริง